CELEX: 62010TN0258
Language: da
Date: 2010-06-10 00:00:00
Title: Sag T-258/10: Sag anlagt den 10. juni 2010 — France Télécom mod Kommissionen

28.8.2010   
            
            
               DA
            
            
               Den Europæiske Unions Tidende
            
            
               C 234/40
            
         Sag anlagt den 10. juni 2010 — France Télécom mod Kommissionen
   (Sag T-258/10)
   ()
   2010/C 234/74
   Processprog: fransk
   
      Parter
   
   
      Sagsøger: France Télécom (Paris, Frankrig) (ved avocats M. van der Woude og D. Gillet)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling.
            
         
               —
            
            
               Beslutningen annulleres.
            
         
               —
            
            
               Europa- Kommissionen tilpligtes at betale sagens fulde omkostninger.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om annullation af Kommissionens beslutning K(2009) 7426 endelig af 30. september 2009 (1), hvorefter der ikke foreligger statsstøtte i forbindelse med kompensationen for udgifter til offentlige tjenester på 59 mio. EUR, som de franske myndigheder har tildelt en virksomhedssammenslutning med henblik på at oprette og drive et elektronisk telekommunikationsnet med meget høj hastighed (projekt THD 92) i departementet Hauts-de-Seine.
   Sagsøgeren har til støtte for sit søgsmål gjort to anbringender gældende vedrørende:
   
               —
            
            
               en tilsidesættelse af begrebet statsstøtte som omhandlet i artikel 107, stk. 1, TEUF, idet Kommissionen har foretaget en urigtig retsanvendelse ved at anvende de fire kriterier fra den retspraksis, der følger af Altmark-dommen, i den foreliggende sag for så vidt som:
               
                           —
                        
                        
                           projekt THD 92 ikke forfølger et formål af almindelig økonomisk interesse, men et konkurrencemæssigt formål for departementet Hauts-de-Seine som internationalt erhvervscenter
                        
                     
                           —
                        
                        
                           projektet THD 92 griber ind i et »sort område« og ikke svarer til et markedssvigt og
                        
                     
                           —
                        
                        
                           kompensationen på 59 mio. EUR er uforholdsmæssig og er blevet tildelt på baggrund af udvælgelseskriterier, der ikke var kendt i forvejen
                        
                     
         
               —
            
            
               en tilsidesættelse af artikel 108, stk. 2, TEUF, idet Kommissionen har tilsidesat sagsøgerens processuelle rettigheder ved ikke at indlede den formelle undersøgelsesprocedure og således frataget sagsøgeren muligheden for at gøre sit synspunkt som berørt tredjepart gældende.
            
         
      (1)  Statsstøtte N 331/2008 — Frankrig.